Publication: Magyar Közlöny
Issue: MK-2004-30 (Year: 2004, Number: 30)
Era: 2004-2010
Section: 3. számú melléklet a 44/2004. (III. 16.) Korm. rendelethez
Paragraph Index: 882

8. Cikk A Felek kötelezettségei hatóságaik és szerveik tekintetében A Felek kötelesek biztosítani, hogy a joghatóságuk alá tartozó és a nemzeti jogi szabályozás hatékony végrehajtásáért felelõs hatóságaik folyamatosan alkalmazzák a nemzeti jogot. Biztosítják továbbá, hogy ezeknek a hatóságoknak módjában álljon szükség esetén szerveket bejelenteni, a bejelentett szerveket felfüggeszteni, a felfüggesztést megszüntetni és a bejelentést visszavonni annak érdekében, hogy az ipari termékek nemzeti jogi szabályozásnak történõ megfelelése biztosítható legyen, vagy kivonathassák õket a forgalomból. A Felek kötelesek biztosítani, hogy a joghatóságuk alá tartozó, a mellékletekben megjelölt nemzeti jogi szabályozásnak való megfelelés értékelésére bejelentett szervek folyamatosan teljesítik a nemzeti jog által támasztott követelményeket. Továbbá megteszik a szükséges lépéseket annak biztosítására, hogy ezek a szervek továbbra is meg- õrizzék azon feladatok ellátására való alkalmasságukat, amelyekre bejelentették õket.

Source: https://magyarkozlony.hu/hivatalos-lapok/8ef12d2247f50efddec16a4a0587dfc9c72002c0/dokumentumok/91646bab9d37a17a355f7c31146762ebb976f5eb/letoltes